《病目》
宋代·袁燮

年年苦目眚，过午眊不明。
冶之昏转甚，不治无由平。
何如闭目坐，湛然万虑清。
非治非不治，无思亦无营。
不劳薰与沐，神全明自生。
勿忘勿助长，此理真至精。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。